Klipberg Kothuis | LekkeSlaap
Klipberg Kothuis bied gehalteverblyf op Plaas Koningsrivier in die buitewyke van McGregor. Dié kothuis is ideaal vir gaste wat op soek is na 'n wegbreek van die besige stad af, en dit is ook ideaal om van hier af die omliggende wynplase en ander besienswaardighede te verken.
Dié ruim kothuis bestaan uit 2 slaapkamers en 1 badkamer. Die hoofslaapkamer het 'n koninggrootte-bed en die tweede slaapkamer het 2 enkelbeddens. Die badkamer het 'n bad, stort, toilet en 'n wasbak. Linne en handdoeke word voorsien.
Die kombuis het 'n tweeplaatstoof, 'n groot yskas, mikrogolf, koffie- en teemaakgeriewe, breekware en eetgerei. Daar is 'n eetkamertafel en stoele waar gaste lekker saam kan eet. Daar is ook 'n ingeboude braai vir die koue winternagte en 'n sonnige patio waar jy jou vroegoggend-koffie kan geniet.
Bergfietsryers en natuurliefhebbers kan op verskeie roetes op die plaas gaan ry of stap. Diere is ook welkom, maar moet vooraf gereël word. Skoonmaakdienste (tydens jou verblyf) en braaihout is op versoek beskikbaar.